Analüüside nimetuste moodustamise põhimõtted

ELMÜ terminoloogia töögrupi soovitused

**Analüüsidel on ELMÜ ja TEHIKu hallatavas andmebaasis 3 ametlikku nimetust:**

1. T lühend: ELMÜ terminoloogiagrupi kinnitatud lühend
2. Kasutatav nimetus: ELMÜ terminoloogiagrupi kinnitatud nimetus kasutamiseks LIS-s, TISi digiloos, saatelehtedel jms.
3. T nimetus: ELMÜ terminoloogiagrupi kinnitatud täisnimetus, selgitus

**Analüüsi nimetus sisaldab:**

* analüüdi nimi;
* materjal vastavalt TEHIKu loendile „Proovimaterjali tüüp meditsiinilaborites“;
* metoodika, kui erinevate metoodikate tulemused ei ole võrreldavad.

Analüüsipaneel (sisaldab komponentanalüüse) on märgitud paneelina.

Erinevate analüütide segu (nt allergeenid), mis saab ühe ühise vastuse on tähistatud sõnaga „segu“.

Analüüsi nimetustes ei kasutata reeglina sõnu „määramine“, „uuring“, „analüüs“, „kontsentratsioon“, „sisaldus“ jmt.

**T lühend**

1. Üldiselt ingliskeelne, eelistatult rahvusvaheline üldtunnustatud lühendvorm, mikroskoopia parameetrid võivad olla eestikeelsed.
2. Materjali tähistamiseks kasutatakse materjali lühendit vastavalt TEHIKu loendile „Proovimaterjali tüüp meditsiinilaborites“.
* Seerumit ja plasmat ei eristata, kasutatakse ühist lühendit S,P (kui analüüti on võimalik määrata mõlemast materjalist)
* Mitut erinevat materjali tähistatakse tähisega XXX

|  |  |  |
| --- | --- | --- |
| **T lühend** | **Kasutatav nimetus** | **T nimetus** |
| XXX-C trachomatis DNA | C trachomatis DNA | Chlamydia trachomatis DNA täpsustamata materjalis |

1. Vajadusel lisatakse ühik: väljendamaks suhtarvu (%) või kui samal analüüdil on erineva ühikuga algandme kanne eelnevalt olemas

|  |  |  |
| --- | --- | --- |
| S,P-Lp(a) (mg/L) | Lipoproteiin a (mg/L) | Lipoproteiin a seerumis/plasmas (mg/L) |

1. Analüüsipaneele tähistatakse sõnaga „panel“, v.a üldtunnustatud lühendites (nt CBC)

|  |  |  |
| --- | --- | --- |
| S,P-CTD IgG panel IB | Süsteemsete sidekoehaiguste IgG paneel (IB) | Süsteemsete sidekoehaigustega seotud IgG seerumis/plasmas (paneel, immunoblot) |

1. Kinnitavaid analüüse tähistatakse lühendiga „conf“

|  |  |  |
| --- | --- | --- |
| S,P-HSV1,2 IgM conf | HSV1,2 IgM (kinnitav) | Lihtherpesviiruse 1. ja 2. tüübi vastane IgM seerumis/plasmas (kinnitav uuring) |

1. Vajadusel lisatakse metoodika lühend

|  |  |  |
| --- | --- | --- |
| S,P-cTnT POCT | Troponiin T (POCT) | Troponiin T (kardiaalne) seerumis/plasmas (POCT) |

1. Vajadusel märgitakse kvalitatiivsed analüüsid lühendiga QL (kui enamasti määratakse analüüti kvantitatiivselt).

|  |  |  |
| --- | --- | --- |
| S,P-EtOH QL | Etanool QL | Etanool seerumis/plasmas (kvalitatiivne) |

1. Kvantitatiivsed antikehade analüüsid märgitakse lühendiga QN. Kvantitatiivsel analüüsil on alati ühik, v.a analüütide suhetel.

|  |  |  |
| --- | --- | --- |
| S,P-ACLA IgG QN | ACLA IgG QN | Kardiolipiinivastase IgG hulk seerumis/ plasmas |

1. Analüütide suhetes on näidatud mõlemad komponendid.

|  |  |  |
| --- | --- | --- |
| CSF-Alb/S-Alb | Liikvori- ja seerumialbumiini suhe | Liikvori- ja seerumialbumiini suhe |

1. Antikehade tiiter märgistatakse lühendiga „titr“.

|  |  |  |
| --- | --- | --- |
| S,P-ANA IgG titr  | ANA IgG tiiter  | Tuumavastase IgG tiiter seerumis/plasmas  |

1. Sõeluuringuid märgitakse sõnaga „screen“.

|  |  |  |
| --- | --- | --- |
| St-Hb screen  | Peitveri roojas (sõeluuring)  | Peitveri roojas (sõeluuring)  |

1. Tõlgendusanalüüsid märgitakse lühendiga „interpret“.
2. Allergiaanalüüside lühendites kasutatakse rahvusvahelist allergeenide numeratsiooni.

**Kasutatav nimetus**

1. Kompromiss lühendi ja täisnimetuse vahel, enamasti eestikeelne, kasutatakse üldtuntud lühendeid (Ab, Ag jne).

|  |  |  |
| --- | --- | --- |
| S-Leptospira Ab | Leptospira Ab | Leptospira-vastased antikehad seerumis |

1. Proovimaterjal lisatakse nimetuse lõppu, v.a seerum/plasma, veri ja täpsustamata materjal, mis jäetakse välja toomata.
2. Ühik, metoodika, kvalitatiivsed ja kvantitatiivsed analüüsid tuuakse välja analoogselt T lühendile. Ühik ja metoodika pannakse sulgudesse.
3. Analüüsipaneele tähistatakse sõnaga paneel.
4. Kinnitavaid analüüse tähistatakse „(kinnitav)“.
5. Sõeluuringuid märgitakse „(sõeluuring)“.
6. Tõlgendusanalüüsid märgitakse „(tõlgendus)“.

**T nimetus**

1. Eestikeelne täisnimetus, kõik lühendid kirjutatakse reeglina lahti.
2. Nimetusele lisatakse kõik materjalid, k.a seerum/plasma, veri, täpsustamata materjal.
3. Analüüsi lisainfo vastavalt T lühendi ja kasutatava nimetuse all kirjeldatule.
4. Paneel-, kinnitava ja sõeluuringu tähistus ja metoodika lisatakse sulgudes.
5. Kvantitatiivsed antikehade analüüsid väljendatakse hulgana.
6. Allergiaanalüüside puhul eristatakse analüsaatoril ja ribal tehtud (immunoblot) analüüse.

|  |  |  |
| --- | --- | --- |
| S,P-e5 IgE | Koera kõõma IgE | Koera kõõma vastane IgE seerumis/plasmas |
| S,P-e5 IgE IB | Koera kõõma IgE (immunoblot) | Koera kõõma vastane IgE seerumis/plasmas (immunoblot) |

|  |  |  |
| --- | --- | --- |
| B-PAH MLPA | Fenüülketonuuria (PKU) - PAH geeni mutatsioonid (MLPA) | Fenüülketonuuria (PKU) - PAH geeni mutatsioonid (MLPA) |

1. Geneetiliste uuringute (pärilike haiguste ja kasvajamarkerite molekulaardiagnostika, kromosoomiuuringud) nimetustes tuuakse võimalusel välja haiguse (sündroomi) nimetus ja lühend, määratav mutatsioon/muutus, metoodika
2. Geenipaneelide puhul, kui määratavaid mutatsioone on palju, siis loetletakse mutatsioonid üles ainult täisnimetuses, lühendis ja kasutatavas nimetuses märgitakse mutatsioonide hulk arvuliselt

|  |  |  |
| --- | --- | --- |
| B-HNPCC polyposis genes (18) NGS | Lynchi ja polüpoosi sündroom - geenimutatsioonide paneel (18 geeni, NGS) | Lynchi ja polüpoosi südroom - APC, BMPR1A, CDH1, CHEK2, ENG, EPCAM, FLCN, MLH1, MLH3, MSH2, MSH6, MUTYH, PMS1, PMS2, PTEN, SMAD4, STK11, TP53 geenide mutatsioonid (NGS) |

**Mikrobioloogilised analüüsid**

1. Külvidel üldjuhul materjali ei näidata, materjali lühend XXX. Kui on spetsiifiliselt ainult ühest materjalist külv, siis võib materjali lisada.

|  |  |  |
| --- | --- | --- |
| XXX-Aerobic culture | Aeroobne külv | Aeroobne külv |

1. Bactec/BacAlert külvisüsteemide analüüse nimetatakse automatiseeritud külvideks

|  |  |  |
| --- | --- | --- |
| XXX-Automated anaerobic culture | Automatiseeritud anaeroobne külv | Automatiseeritud anaeroobne külv |

1. Mikroobi perekonna nimi kirjutatakse lühendina (esimene täht punktita) T lühendis ja kasutatavas nimetuses. Pikalt T nimetuses. Kursiivi ei kasutata.

|  |  |  |
| --- | --- | --- |
| XXX-C diphtheriae culture | C diphtheriae külv | Corynebacterium diphtheriae külv |

1. Mikroskoopia analüüse nimetatakse vastavalt labori infosüsteemis rakendatud seadistusele: paneeliks, kui LIS-s on mikroskoopiaanalüüsi all teised analüüsid, mis saavad igaüks eraldi vastuse vastavalt sellele, mida analüüsil nähti,

|  |  |  |
| --- | --- | --- |
| XXX-Gram-m panel | Mikroskoopia (Gram) | Täpsustamata materjali mikroskoopia (paneel , Gram) |
| XXX-Gramnegatiivsed kokid | Gramnegatiivsed kokid | Gramnegatiivsed kokid |
| XXX-Grampositiivsed kokid | Grampositiivsed kokid | Grampositiivsed kokid |

 või lihtanalüüsiks, kui antakse vaid üks kirjeldav tekstvastus kõige nähtuga

|  |  |  |
| --- | --- | --- |
| XXX-Gram-m | Mikroskoopia (Gram) | Täpsustamata materjali mikroskoopia (Gram) |

1. Nakkustekitaja määramisel mikroskoopial kirjeldatakse vajadusel eraldi analüüs

|  |  |  |
| --- | --- | --- |
| St-Entamoeba sp.-m | Entamoeba sp. | Entamoeba sp. mikroskoopia roojast (formaliineeter) |

1. Antibiootikumtundlikkuse analüüside materjaliks on isolaat (Is), kasutatakse ainult T lühendis.

|  |  |  |
| --- | --- | --- |
| Is-Amoxicillin Disc | Amoksitsilliin Disk | Amoksitsilliin Disk |

 Antibiootikumtundlikkuse analüüside metoodikate märkimine on kirjeldatud allolevas tabelis

|  |  |  |  |
| --- | --- | --- | --- |
| **T-lühend** | **Kasutatav/T nimetus** | **Ühik/vastusekoodistik** | **Selgitus** |
| Is-Ertapenem Disk | Ertapeneem Disk | T/M/R | Agar diffusion |
| Is-Ertapenem Grad | Ertapeneem Grad | mg/L | Gradient strip |
| Is-Ertapenem MIC | Ertapeneem MIK | mg/L | MIC |
| Is-Ertapenem  | Ertapeneem | T/M/R | arvutuslik |

**Väljatoodud metoodikad:**

APEX – geenikiip

CDC – komplemendist sõltuv lümfotsütotoksiline meetod

ELISA – ensüüm-immuunsorbtsioonmeetod

Fc – voolutsütomeetria

FISH – fluorestsentsiga *in situ* hübridisatsioon

GC/MS – gaasikromatograafia/mass-spektromeetria

gen – mikroobi antibiootikumtundlikkuse määramine geneetiliste markerite alusel

HPLC – kõrgefektiivne vedelikukromatograafia

IB – *immunoblot*

IIF – kaudne immunofluorestsents

m – mikroskoopia

MLPA – *multiplex ligation-dependent probe amplification*

MS/MS – tandem mass-spekromeetria

NGS – järgmise põlvkonna sekveneerimine

POCT – patsiendilähedane (vastaval seadmel tehtud analüüs)

qPCR – kvantitatiivne polümeraasi ahelreaktsioon

reanalysis – täiendav andmeanalüüs

seq – sekveneerimine

strip – ribaanalüüs

xMAP -